එහිදී ඔහු කියා සිටියේ රක්ෂිතයක සැරිසරන ඇතෙකු ඉවත් කිරීමට නීතිමය ප්‍රතිපාදන නොමැති නමුත්, එම සත්ත්වයා මාර්ගයට පැමිණීම  වැළැක්වීම සඳහා විශේෂ ක්‍රියාමාර්ග ගෙන ඇති බවයි.එමෙන්ම සමස්ත ලංකා ගොවිජන සම්මේලනය තඹුත්තේගම දිස්ත්‍රික් ලේකම් කාර්යාලය ඉදිරිපිට ඊයේ උද්ඝෝෂණයක නිරත වූයේ වන අලි තර්ජනය හේතුවෙන් තම කුඹුරු හා ගොවිබිම් විනාශ වී ඇති බව පවසමින්.මේ අතර, ප්‍රතිකාර ලබාදීම සඳහා පින්නවල අලි අනාථාගාරය වෙත ලොරි රථයකින් රැගෙන එමින් සිටියදී අනතුරට ලක්ව පසුව ප්‍රතිකාර ලබමින් සිටියදී "කණ්ඩුල" අලියා මිය යාමේ සිද්ධිය සම්බන්ධයෙන් සොයා බැලීමට විශ්‍රාමික ශ්‍රේෂ්ඨාධිකරණ විනිසුරුවරයෙකුගේ ප්‍රධානත්වයෙන් යුත් විශේෂ කමිටුවක් ද පත් කර තිබෙනවා.